Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 634/12/5502	Čadca, 9.1.2013
EEČ : 2-37-5-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a výtržníctvo podľa § 364 ods. 1 písm. a/ Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Čadca
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa XXXXX okolo 02.30 h v XXXXX, XXXXX, na XXXXX ulici,  okres XXXXX, fyzicky napadol XXXXX tak, že ho jedenkrát udrel päsťou do tváre, po čom XXXXX spadol na zem, kde ho ležiaceho na zemi jedenkrát udrel päsťou do tváre a dvakrát ho kopol nohou do tváre, pričom  fyzickým útokom XXXXX spôsobil XXXXX zranenia: pomliaždenie tváre, stav po krvácaní z nosa, otras mozgu ľahkého stupňa   a zlomenie zubov XXXXX ktoré zranenia si vyžiadali hospitalizáciu, pričom porucha zdravia a PN u XXXXX trvali 10 dní.
Podľa §216 odsek 2 Trestného poriadku je určená obvinenému skúšobná doba v trvaní 15 mesiacov.
Podľa § 216 odsek 3 Trestného poriadku sa obvinenému XXXXX ukladá, aby v priebehu skúšobnej doby uhradil škodu vo XXXXX €, o náhrade ktorej s poškodeným XXXXX uzatvoril dohodu počas mediácie.  
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Obvodného oddelenia PZ XXXXX pod sp. zn. XXXXX zo dňa XXXXX bolo podľa § 199 ods. 1 Trestného poriadku začaté trestné stíhanie a následne dňa XXXXX bolo  podľa § 206 ods. 1 Trestného poriadku vznesené obvinenie XXXXX, pre prečin ublíženia na zdraví podľa § 156 ods. 1 Trestného zákona a prečin výtržníctva podľa § 364 ods. 1 písm. a/ Trestného zákona na tom skutkovom základe ako je uvedené vo výrokovej časti predmetného uznesenia.

V zmysle § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak: a/ vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, b/ nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu, a  c/ vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.  

Počas mediácie obvinený XXXXX vyhlásil slobodne, vážne a určito, že spáchal skutok, za ktorý je trestne stíhaný. Obvinený XXXXX a poškodený XXXXX uzatvorili dohodu o náhrade škody, v ktorej sa zaviazal obvinený poškodenému uhradiť spôsobenú škodu XXXXX- € formou splátok najneskôr do 31.10.2013 počnúc mesiacom január 2013.  

Obvinený sa dopustil prečinu ublíženia na zdraví podľa § 156 ods. 1 Trestného zákona za ktorý možno uložiť trest odňatia slobody vo výmere šesť mesiacov až dva roky a prečinu výtržníctva podľa § 364 ods. 1 písm. a/ Trestného zákona, za ktorý možno uložiť trest odňatia slobody vo výmere až na tri roky,  t. j. horná hranica  trestu odňatia slobody neprevyšuje sadzbu uvedenú v § 216 ods. 1 Trestného poriadku. 

Obvinený XXXXX je XXXXX nebol prejednávaný pre priestupky, z odpisu RT vyplýva, že nebol súdne trestaný. 

Vzhľadom na doterajší život obvineného XXXXX, ako i s poukazom na to, že sú splnené podmienky pre podmienečné zastavenie trestného stíhania v zmysle  § 216 ods. 1 Trestného poriadku, možno považovať rozhodnutie o podmienečnom zastavení trestného stíhania obvineného  za dostačujúce.
 
Podľa § 216 ods. 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

Podľa § 216 ods. 3  Trestného poriadku obvinenému, ktorý uzavrel s poškodeným dohodu o náhrade škody sa v uznesení o podmienečnom zastavení trestného stíhania uloží, aby škodu v priebehu skúšobnej doby uhradil.   

V zmysle § 216 ods. 2 Trestného poriadku bola obvinenému XXXXX určená skúšobná doba v trvaní 15 mesiacov, ktorá začína právoplatnosťou uznesenia o podmienečnom zastavení trestného stíhania.

	V zmysle § 216 ods. 3  Trestného poriadku sa obvinenému XXXXX uložilo, aby v priebehu skúšobnej doby uhradil XXXXX €, o náhrade ktorej s poškodeným XXXXX uzatvoril dohodu počas mediácie. 
Poučenie:
Proti tomuto uzneseniu je prípustná sťažnosť, ktorú môže obvinený a poškodený podať  do 3 dní odo dňa jeho oznámenia prostredníctvom Okresnej prokuratúry XXXXX na Krajskú prokuratúru XXXXX. Sťažnosť má odkladný účinok.

JUDr. Anna Lašová
prokurátorka